《子约好谈玄理尝养一鹤每清宵唳彻余斋偶获其匹赋诗识喜属余和焉》
明代·皇甫汸

苏眈雅好应谁似，日对仙禽绝世氛。行傍瑶琴聊独引，飞来缑世忽成群。

雪中弄影时同舞，月下和鸣几处闻。览物与君浑念昔，乘轩曾亦滥机云。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。